Luis Olivé/Murador
Artorn a la Tàula

Murador 
A l’ombra dle travà bianche ‘d caussin-a
ij murador a deurmo, ant ël mezdì,
con ij brass ancrozià, d’assel brunì,
e la fàcia coatà da na caplin-a.

Caplin-a ‘d paja… E na buschëtta ‘d paja
a spòrz a inglèt dal bèch ‘d na rondolin-a
ch’a sèrca già ‘d fé l’ nì su na muraja
ancora bianca e profumà ‘d caussin-a. 

1964

Leteratura piemontèisa
Poesìa
Luis Olivé